**ПРОТОКОЛ**

**№ 40**

Днес 24.08.2017 г. от 9.00 часа в заседателната зала на Община Лом се проведе заседание на Общински съвет – Лом. На заседанието присъстваха 17 общински съветника и отсъстваха 12, а именно: Емил Константинов Арсенов, Детелина Кирилова Радевска, Георги Гаврилов Георгиев, Анна Кирилова Светославова, Светлозар Асенов Вангелов, Валери Павлов Аврамов, Тихомир Борисов Трифонов, Борислав Цветанов Борисов, Калина Петрова Гашева, Наталия Димитрова Славчева, Лилия Борисова Сеферинова и Николай Жиков Трифонов.

Заседанието бе открито и ръководено от Христина Христова – Председател на Общински съвет – Лом. Тя запозна присъстващите в залата с предложения дневен ред, а именно:

**Дневен ред:**

1. Докладна записка № 112/22.08.2017 г. от Пенка Пенкова – Кмет на Община Лом относно: Вземане на неприсъствено решение на Общото събраншие при „В и К“ ООД гр. Монтана.

Отношение по докладната взеха:

Г. Георгиев попита „В и К“ ООД гр. Монтана начислява ли амортизация на съоръженията и по конкретно на съоръженията в Добри Дол? Какви амортизационни начисления са направени през години в Добри Дол?

Ст. Панталеев – „Какво включва този Бизнес – план? След като се иска увеличаване на водата сигурно има направени инвестиции. Къде ще бъдат? Ккаво включват тези инвестиции?“

В. Йорданова попита какви са инвестициите, които „В и К“ ООД гр. Монтана поема към Община Лом? Тя предложи докладната да не се гласува.

Г. Иванова заяви, че на база искането на Общинските съветници, ще се оформи запитване до ВиК – Монтана и ще се поиска допълнителна информация за направените до момента от „В и К“ ООД гр. Монтана амортизационни отчисления за конкретните съоръжения на територията на Община Лом и приетия Бизнес – план.

Нека отново да кажем, за да стане ясно, че ако не се гласува предложението на „В и К“ ООД гр. Монтана остава в сила решението на КЕВР. Решението е на общинския съвет и то е дали драстично или плавно да се повиши цената на вода.

Л. Кирилов попита как стои въпроса с асоциирането на община Берковица с „В и К“ ООД гр. Монтана?

Д. Димитров попита какъв е ангажимента на Асоциацията на ВиК към проблемите с водата в гр. Лом? С увеличаване на цената ще се подобри ли качеството на водоснабдяването за гр. Лом?

Г. Иванова заяви, че проблемите с водоснабдяването на гр. Лом са изключително големи и на следващото редовно заседание като точка първа от дневния ред ще дадат информация какви мерки са предприети и до къде са стигнали усилията на общинска администрация във връзка със зачестилите аварии и спирането на водата в гр. Лом.

Л. Кирилов попита до къде стигна проекта от 2008 г. за водоснабдяването.

Г. Иванова заяви, че от 2009 г. нищо не е подменяно.

В. Теофилов предложи на следващото заседание да бъде официално поканен г-н Валери Иванов – Управител на „В и К“ ООД гр. Монтана, който да представи какви инвестиции са направени до момента за Община Лом и какво е предвидено в Бизнес – плана за общината. Какво е направено до момента и какво предстои да се направи?

Хр. Христова подложи докладната на поименно гласуване.

След проведеното поименно гласуване с 12 гласа „За“, 2 гласа „Против“ и 3 гласа „Въздържал се“ Общинският съвет на Община Лом не прие направеното предложение за решение по Докладна записка № 112/22.08.2017 г. за увеличение цената на водата.

С това дневния ред бе изчерпан и Хр. Христова закри заседанието.

ПРОТОКОЛЧИК: ПРЕДСЕДАТЕЛ НА ОбС – ЛОМ:

 /Анелия Ангелова/ /Христина Христова/